## Uredba o postupku davanja koncesijskog odobrenja na pomorskom dobru

### NN 36/2004 (22.3.2004.), Uredba o postupku davanja koncesijskog odobrenja na pomorskom dobru

# VLADA REPUBLIKE HRVATSKE

916

Na
temelju članaka 38. i 39., a u vezi s člankom 119. stav­kom 1. Zakona o
pomorskom dobru i morskim lukama (»Narodne novine«, broj 158/2003), Vlada
Republike Hrvatske je na sjednici održanoj 17. ožujka 2004. godine donijela

## UREDBU

### o postupku davanja koncesijskog odobrenja na pomorskom dobru

I.
TEMELJNE ODREDBE

Članak
1.

Ovim
Uredbom propisuju se djelatnosti za koje se može dati koncesijsko odobrenje,
postupak davanja koncesijskog odobrenja i visina naknade za davanje
koncesijskog odobrenja.

Članak
2.

Za
svaki grad/općinu na čijem području postoji pomorsko dobro osniva se Vijeće za
davanje koncesijskog odobrenja (u daljnjem tekstu: Vijeće).

Vijeće
daje koncesijsko odobrenje (u daljnjem tekstu: Odob­renje) za obavljanje
djelatnosti na pomorskom dobru, koje ne isključuju niti ograničuju opću
upotrebu pomorskog dobra.

Odobrenje
za obavljanje djelatnosti na pomorskom dobru upravni je akt na čije donošenje
se primjenjuju odredbe Zakona o općem upravnom postupku (»Narodne novine«, br.
53/91, 103/96), ako odredbama Zakona o pomorskom dobru i morskim lukama i
odredbama ove Uredbe nije drugačije propisano.

Djelatnosti,
sredstva, te visina naknade za odobrenje, odre­đeni su Jedinstvenim popisom
djelatnosti na pomorskom dobru, koji čine sastavni dio ove Uredbe kao prilozi
1A, 1B i 1C.

Članak
3.

Tijelo
grada/općine pri kojem djeluje Vijeće dužno je voditi evidenciju Odobrenja.

Evidencija
Odobrenja mora sadržavati podatke o nositelju Odobrenja, lokaciji, vrsti
djelatnosti koja se obavlja, sredstvima s kojima se obavlja djelatnost, te
visini naknade za odobrenje i vremenskom roku na koji je Odobrenje dato.

Članak
4.

Za
davanje Odobrenja za obavljanje djelatnosti na području unutrašnjih morskih
voda i teritorijalnog mora Republike Hrvat­ske, navedenih u Tablici 1.
Jedinstvenog popisa djelatnosti na pomorskom dobru, nadležno je Vijeće, na čijem
su području sred­stva za obavljanje djelatnosti upisana.

Za
davanje Odobrenja za obavljanje djelatnosti na morskoj obali, unutrašnjim
morskim vodama i teritorijalnom moru Repub­like Hrvatske, navedenih u Tablici
2. i Tablici 3. Jedinstvenog popisa djelatnosti na pomorskom dobru, nadležno je
Vijeće, na čijem području se nalazi pomorsko dobro na kojem se djelatnost
obavlja.

Kada
se zahtjev za davanje Odobrenja podnosi u svrhu obav­ljanja djelatnosti iz
Tablice 3. Jedinstvenog popisa djelatnosti na pomorskom dobru, a za koje nije
potrebna mikrolokacija na morskoj obali, te podnositelj zahtjeva nema vlastito
sredstvo za obav­ljanje djelatnosti, već putem Ugovora o poslovnoj suradnji
koristi sredstvo u vlasništvu treće osobe, Odobrenje izdaje Vijeće na čijem
području je isto sredstvo upisano.

Ako se nadležnost Vijeća za davanje
koncesijskih odobrenja, sukladno stavcima 1., 2. i 3. ovog članka ne može
utvrditi, ili su nadležna dva ili više vijeća, Odobrenje daje Vijeće grada
Pule, Rijeke, Senja, Zadra, Šibenika, Splita i Dubrovnika.

Članak 5.

Poglavarstvo grada/općine donosi godišnji plan
upravljanja pomorskim dobrom za svaku godinu i dostavlja ga nadležnom tijelu
samouprave u županiji najkasnije do 1. prosinca tekuće godine.

Godišnji plan iz stavka 1. ovog članka mora biti
usklađen sa županijskim godišnjim planom upravljanja pomorskim dobrom u pogledu
plana koncesioniranja i davanja koncesijskih odobrenja, o čemu nadležno tijelo
u županiji daje potvrdu.

Godišnji plan upravljanja pomorskim dobrom iz stavka
1. ovog članka, obavezno sadrži plan redovnog upravljanja pomorskim dobrom,
sredstva za redovno upravljanje, te popis djelatnosti iz Jedinstvenog popisa
djelatnosti na pomorskom dobru, koje se mogu obavljati na području grada/općine
koja ga donosi i mikrolokacije za obavljanje istih djelatnosti (opisno, skica,
k.č.br. ili dr.).

Vijeće/poglavarstvo grada/općine dužno je jednom godišnje,
a najkasnije do 15. siječnja tekuće godine nadležnom tijelu samouprave u županiji
dostaviti pisano izvješće o izvršenju godiš­njeg plana upravljanja pomorskim
dobrom za predhodnu godinu, s izraženim podacima o broju datih odobrenja i
uprihođenim sred­stvima.

II.
POSTUPAK DAVANJA KONCESIJSKOG ODOBRENJA

Članak
6.

Zahtjev
za davanje odobrenja podnosi se Vijeću, putem grada/općine.

Vijeće
imenuje gradsko/općinsko vijeće u roku 30 dana od dana stupanja na snagu ove
Uredbe.

Vijeće
se sastoji od predsjednika i četiri člana, koji su predstavnici slijedećih
tijela:

1.
Predstavnik grada/općine na čijem se području osniva Vijeće (tri predstavnika)

2.
Predstavnik županijskog upravnog tijela nadležnog za poslove pomorstva

3.
Predstavnik lučke kapetanije/ispostave

Predstavnike
u Vijeće iz stavka 3. ovog članka, gradskom/općinskom vijeću predlažu čelnici
istih tijela.

Vijeće
je dužno donijeti poslovnik o radu u roku 30 dana od dana donošenja Odluke o imenovanju
Vijeća.

Članovi
Vijeća između sebe biraju predsjednika Vijeća.

Predsjednik
i članovi Vijeća imaju pravo na naknadu za svoj rad, u iznosu od 50,00 kuna
bruto po članu, po datom odobrenju, kao i naknadu troškova u vezi s vođenjem
postupka.

Naknade
iz stavka 7. ovog članka isplaćuju se iz proračuna grada/općine na čijem je
području Vijeće osnovano.

Članak
7.

Podnositelj
zahtjeva za davanje Odobrenja može biti svaka pravna ili fizička osoba
registrirana za obavljanje djelatnosti za koju traži Odobrenje (u daljnjem
tekstu: Podnositelj zahtjeva).

Zahtjev
za davanje Odobrenja podnosi se Vijeću na tiskanom obrascu, koji čini sastavni
dio ove Uredbe kao Prilog 2. i Prilog 3.

Podnositelj
zahtjeva dužan je zahtjevu obavezno priložiti izvod iz sudskog registra trgovačkog
suda, obrtnicu, izvod iz registra udruga ili odobrenje nadležnog tijela za
obavljanje djelatnosti, dokaz o vlasništvu sredstava s kojima obavlja
djelatnost na pomorskom dobru, dokaz o pravnoj osnovi korištenja sredstava koja
nisu u vlasništvu podnositelja zahtjeva, te dokaz o sposobnosti brodice/broda
za plovidbu (samo u slučajevima kada se Odobrenje traži za obavljanje
djelatnosti sa brodicom/brodom) (u dalj­njem tekstu: Dokumentacija zahtjeva).

Za
djelatnosti navedene u Tablici 1. Jedinstvenog popisa djelatnosti na pomorskom
dobru, podnosi se jedan zahtjev za svako sredstvo za koje se traži davanje
odobrenja.

Za
djelatnosti navedene u Tablici 2. i Tablici 3. Jedinstvenog popisa djelatnosti
na pomorskom dobru, podnosi se jedan zahtjev za sva sredstva utvrđena za
obavljanje određene djelatnosti za koju se traži davanje Odobrenja.

Članak
8.

Prilikom
rješavanja temeljem zahtjeva, Vijeće je dužno utvrditi je li zahtjev usklađen s
godišnjim planom upravljanja pomorskim dobrom iz članka 5. stavka 1. ove
Uredbe.

Vijeće je po službenoj dužnosti dužno zatražiti
suglasnost nadležne lučke kapetanije s naslova sigurnosti plovidbe, za obav­ljanje
djelatnosti sa sredstvima koje su u Jedinstvenom popisu djelatnosti na
pomorskom dobru posebno označene.

Ukoliko Vijeće utvrdi da zahtjev nije u skladu s godišnjim
planom upravljanja pomorskim dobrom iz članka 5. stavka 1. ove Uredbe ili lučka
kapetanija nije izdala suglasnost iz stavka 2. ovog članka, Vijeće će rješenjem
odbiti zahtjev za davanje Odobrenja.

Iznimno, kada se Odobrenje daje na vremenski rok
dulji od 1 (jedne) kalendarske godine, a za obavljanje djelatnosti potrebna je
mikrolokacija na pomorskom dobru, Vijeće je dužno prethodno ishoditi posebnu
potvrdu nadležnog tijela u županiji, kojom se potvrđuje da za vrijeme na koje
se daje odobrenje neće biti pokrenut postupak koncesioniranja.

Podnositelja zahtjeva, čiji zahtjev Vijeće ocijeni
usklađenim s godišnjim planom upravljanja pomorskim dobrom, sukladno stavku 1.
ovog članka, za koji je nadležna lučka kapetanija izdala suglasnost iz stavka
2. ovog članka i u slučaju utvrđenom u stav­ku 4. ovog članka, kada je data
posebna potvrda nadležnog tijela u županiji, Vijeće će pozvati da uplati određeni
iznos na ime naknade za Odobrenje.

Kada se zahtjev za Odobrenje odnosi na posebno zaštićene
prirodne vrijednosti na pomorskom dobru, Vijeće može dati Odobrenje nakon što
ishodi suglasnost ministarstva nadležnog za poslove zaštite prirode.

Članak 9.

Na temelju
provedenog postupka Vijeće daje Odobrenje.

Odobrenje
se daje na vremenski rok do najviše 5 (pet) godina, a rok se određuje na
kalendarske (nedjeljive) godine.

Iznimno,
za obavljanje djelatnosti na pomorskom dobru navedenih u Tablici 2.
Jedinstvenog popisa djelatnosti na pomorskom dobru, a koje se odnose na
kulturne, zabavne, športske i komercijalne priredbe, te snimanje komercijalnog
programa i reklamiranje, Odobrenje se može dati i na vremenski rok određen na
dane.

Odobrenje
za obavljanje djelatnosti na pomorskom dobru daje se na tiskanom obrascu koji čini
sastavni dio ove Uredbe kao Prilog 4. i Prilog 5.

Članak
10.

Odobrenje
koje se odnosi na djelatnosti navedene u Tablici 2. Jedinstvenog popisa
djelatnosti na pomorskom dobru, mora sadržavati i opis mikrolokacije na morskoj
obali na kojoj će se djelatnost obavljati.

Ako
podnositelj zahtjeva za obavljanje djelatnosti navedenih u Tablici 3.
Jedinstvenog popisa djelatnosti na pomorskom dobru, pored unutrašnjih morskih
voda i teritorijalnog mora Republike Hrvatske traži i mikrolokaciju na morskoj
obali, Odobrenje mora sadržavati i opis mikrolokacije na morskoj obali na kojoj
će se djelatnost obavljati.

Članak
11.

Protiv
rješenja Vijeća o davanju Odobrenja može se uložiti žalba Ministarstvu mora,
turizma, prometa i razvitka, u roku 15 (petnaest) dana od dana dostave rješenja.

Žalba
se podnosi putem Vijeća koje je dalo Odobrenje.

Članak
12.

Korisnik
Odobrenja dužan je pridržavati se propisa o sigurnosti plovidbe, zaštite okoliša
i reda na pomorskom dobru, te uvažavati značaj pomorskog dobra kao općeg dobra
od interesa za Republiku Hrvatsku.

III.
NAKNADA ZA DAVANJE KONCESIJSKOG ODOBRENJA

Članak
13.

Za
obavljanje djelatnosti na pomorskom dobru plaća se naknada.

Naknada
za davanje Odobrenja obračunava se sukladno Jedinstvenom popisu djelatnosti na
pomorskom dobru i izražena je u godišnjem (nedjeljivom) iznosu.

U slučaju predviđenom u članku 9. stavku 3. ove
Uredbe, naknada za davanje Odobrenja obračunava se sukladno Jedinstvenom popisu
djelatnosti na pomorskom dobru, a izražena je u dnev­nom (nedjeljivom) iznosu.

U tablici 2. Jedinstvenog popisa djelatnosti na
pomorskom dobru, naknada za davanje Odobrenja u pojedinom turističkom mjestu
vezana je za razvrstaj tog mjesta u razrede, a prema Pravilniku o proglašenju i
razvrstaju turističkih mjesta u razrede (»Narodne novine«, br. 75/94, 69/97,
60/98 i 78/99).

Ako
pojedini grad/općina nisu proglašeni i razvrstani kao turistička mjesta u
razrede, temeljem propisa navedenog u stavku 4. ovog članka, Vijeće za davanje
odobrenja u tom gradu/općini, naknadu za davanje Odobrenja obračunavati će
prema razredu D, Tablice 2. Jedinstvenog popisa djelatnosti na pomorskom dobru

Naknada
za Odobrenje uplaćuju se u korist gradskog/općin­skog proračuna pri kojem Vijeće
djeluje.

IV.
PRIJELAZNE I ZAVRŠNE ODREDBE

Članak 14.

Iznimno za 2004. godinu, godišnji plan upravljanja
pomorskim dobrom iz članka 5. stavka 1. ove Uredbe, poglavarstvo/vijeće
grada/općine dužno je donijeti u roku 30 dana od dana stupanja na snagu ove
Uredbe.

Članak 15.

Na mikrolokaciji na morskoj obali na kojoj postoji
pravo vlasništva ili drugo stvarno pravo, a proglašena je pomorskim dobrom
sukladno članku 118. stavak 5. Zakona o pomorskom dobru i morskim lukama, do
okončanja postupka izvlaštenja, može se dati Odobrenje jedino nosiocu prava
vlasništva ili drugog stvarnog prava.

Članak 16.

Ova Uredba stupa na snagu osmog dana od dana objave u
»Narodnim novinama«.

Klasa:
934-01/04-01/03

Urbroj:
5030116-04-3

Zagreb, 17. ožujka 2004.

Predsjednik
**dr. sc. Ivo Sanader**, v. r.

![](dodatni/349417.gif)
![](dodatni/349418.gif)
![](dodatni/349419.gif)
![](dodatni/349420.gif)
![](dodatni/349421.gif)
![](dodatni/349422.gif)

![](dodatni/349423.gif)
![](dodatni/349424.gif)

Uredba, NN 36/2004-916